冬至

冬至，又叫，係廿四節氣中嘅第廿二個，出現響公曆12月21號至23號其中一日，亦即係太陽響黃經270°嗰日，直射南回歸線。呢一日北半球夜晚最長，日照最短。因為係咁，古人憑立竿睇日影就曉得呢日最短。

古時唐人以呢日做一歲開始，因為呢日之後日照會越來越長。

廣東人話「冬大過年」，即係冬至比過年更加重要，所以會一家人一齊食飯，叫「做冬」，傳統上重會食湯圓。

而家澳門係華人世界唯一將冬至做公共假期嘅地方。

各地俗話 
「冬至進補，春天打虎」
 江南：清爽冬至邋遢年，邋遢冬至清爽年。即係話冬至假若好天，春節好多時會落雨，調番轉就噉。
 上海川沙：冬至菜花年大麥。
 廣東：冬大過年，即係冬至要食冬至飯。乾冬濕年，係話冬至冇雨，實喺春節落。
 香港：冬唔凍，過年凍。

參攷 

節氣